დოვ კამერონი

დოვ ოლივია კამერონი (Dove Olivia Cameron; დ. 5 იანვარი, 1996) — ამერიკელი მომღერალი და მსახიობი. მან ორმაგი როლი ითამაშა დისნეის კომედიურ სერიალში Liv and Maddie, რისთვისაც მოიგო Daytime Emmy Award for Outstanding Performer in Children's Programming. მოგვიანებით განასახიერა მელი ფილმში შთამომავლები (2015).

2016 წელს, კამერონმა მონაწილეობა მიიღო NBC-ის მუსიკალურ სატელევიზიო გადაცემაში Hairspray Live, რომლისთვისაც 2017 წელს ნომინირებული გახდა MTV Movie Award for Best Musical Moment-ზე, სიმღერისთვის You Can't Stop the Beat. 2018-დან 2019 წლამდე ალისია სილვერსტოუნის როლს ასრულებდა  off-Broadway-ის 1995 წლის ფილმის, Clueless რიმეიკში. 

კამერონის დებიუტი, როგორც მომღერალი, შედგა სერიალში Liv and Maddie. იმავე წელს, მან ფილმისთვის შთამომავლები (2015) სადებიუტო სინგლი If Only გამოუშვა. მისი მუსიკალური დებიუტი, Bloodshot / Waste 2019 წელს გამოვიდა. 2022 წელს გამოსცა სინგლი Boyfriend.

 ადრეული ცხოვრება 

დოვი 1996 წლის 5 იანვარს დაიბადა, ბეინბრიჯის კუნძულზე, ვაშინგტონში, აშშ. მისი მშობლები, ფილიფ ალან ჰოსტერმანი და ბონი უოლესი არიან, რომლებიც მოგვიანებით განქორწინდნენ. ჰყავს უფროსი და, კლარა ჰოსტერმანი. ბავშვობაში დადიოდა საკაის საშუალო სკოლაში. თოთხმეტი წლის ასაკში, ოჯახთან ერთად ლოს-ანჯელესში გადავიდა საცხოვრებლად, სადაც ბურბანკის საშუალო სკოლის მუსიკალურ ანსამბლში მღეროდა. 

კამერონმა განაცხადა, რომ იგი ფრანგული წარმოშობისაა და ფრანგულად საუბარიც შეუძლია. ჰყავს რუსი, სლოვაკი და უნგრელი წინაპრები. იგი მთელი თავისი სასკოლო ცხოვრების განმავლობაში ბულინგის მსხვერპლი იყო. თუმცა, მიუხედავად უარყოფითი ზეწოლისა, ის ყოველთვის თავის ოცნებებსა და წარმატების მიღწევაზე იყო ორიენტირებული. დოვის მამა 2011 წელს გარდაიცვალა. მამის პატივსაცემად, მან თავისი ნამდვილი სახელი შეიცვალა იმ სახელით, რომლითაც მამამისი მოიხსენიებდა.

 კარიერა 
 2007-2015 წლები 

2007 წელს, კამერონმა ახალგაზრდა კოსეტი ბეინბრიჯის სამსახიობო სკოლის ერთ-ერთ სპექტაკლში ახალგაზრდა კოსეტი განასახიერა. 2008 წელს კი წამყვანი როლი მიიღო მუსიკალურ სპექტაკლში The Secret Garden. 2012 წელს, დოვი აიყვანეს დისნეის კომედიურ სერიალში Bits and Pieces, ალანას როლში. მოგვიანებით, Bits and Pieces გადაკეთდა სერიალად Liv and Maddie. სერიალი 2013 წლის 19 ივლისს დააანონსეს, პრემიერა კი იმავე წლის 15 სექტემბერს შედგა. საპილოტე ეპიზოდმა 5.8 მილიონი ნახვა მოიპოვა, რის შედეგადაც სერიალის, Shake It Up შემდეგ ერთ-ერთი ყველაზე ნახვადი სერიალი გახდა.

2013 წლის 27 აგვისტოს, კამერონმა გამოუშვა Imagine Dragons-ის სიმღერის On Top of the World ქავერი. 2013 წლის 15 ოქტომბერს კი გამოუშვა სინგლი სახელწოდებით Better In Stereo. 2014 წლის თებერვალში კამერონმა დაადასტურა, რომ დაწყებული იყო მისი სტუდიური ალბომის ჩაწერა. მისი შემდეგი სინგლი, Count Me In 2014 წლის 3 ივნისს გამოვიდა. სიმღერამ  Billboard Kids Digital Songs-ზე პირველი ადგილი დაიკავა. 2015 წელს კამერონმა ლიზ ლარსონის როლი შეასრულა ფილმში Barely Lethal, რომელიც კომპანია A24-მა გადაიღო.

კამერონმა მონაწილეობა მიიღო დისნეის სატელევიზიო ფილმში შთამომავლები, რომლის პრემიერა 2015 წლის 31 ივლისს შედგა. ფილმმა 6.6 მილიონი ნახვა მოიპოვა. მასში გამოყენებული სიმღერები: Rotten To The Core და If Only კი, Billboard Hot 100-ზე 38-ე და 94-ე ადგილებზე გავიდნენ. სხვა სიმღერები, Set It Off და Evil Like Me, მე-6-ე და მე-12-ე ადგილებზე გავიდნენ Bubbling Under Hot 100-ზე.List of Cameron's singles on Billboard:
 "Rotten to the Core" and "If Only": 
 Bubbling Under Hot 100:  ფილმ შთამომავლებისთვის დოვმა კრისტინა აგილერას სიმღერის Genie in a Bottle ქავერი ჩაწერა. მუსიკალური ვიდეოს პრემიერა დისნეის არხზე 2016 წლის 18 მარტს შედგა. სინგლმა 22 მილიონი ნახვა ერთ თვეზე ნაკლებ დროში მოიპოვა.

2015 წელს, კამერონმა და რაიან მაკარტანმა ჩამოაყალიბეს ბენდი სახელწოდებით The Girl and the Dreamcatcher. 2015 წლის 2 ოქტომბერს მათ პირველი სინგლი Written in the Stars გამოუშვეს, მეორე სინგლი Glowing in the Dark კი 2016 წლის 29 იანვარს. მესამე სინგლი Someone You Like ჯგუფმა 2016 წლის 8 აპრილს გამოუშვა. მეოთხე სინგლი Make You Stay კი 2016 წლის 17 ივნისს გამოსცეს. იმავე წლის ოქტომბერში კამერონის და მაკარტანის განშორების გამო, ჯგუფი დაიშალა.

 2016 წლიდან დღემდე 

2017 წლის 21 აგვისტოს კამერონი Netflix-ის ფილმ Dumplin'''-ში აიყვანეს, 2017 წლის ნოემბერში, კამერონი მარველის სატელევიზიო სერიალში Agents of S.H.I.E.L.D. გამოჩენას დათანხმდა. სერიალში იგი გენერალ ჰეილის ქალიშვილის, რუბის როლს ასრულებდა. 2017 წლის დეკემბერში, ის მარველის ანიმაციურ პროექტში, Marvel Rising აიყვანეს. ანიმაციაში მან გვენ სტეისი გაახმოვანა.

2018 წლის 21 მარტს, მან განაცხადა, რომ კონტრაქტი გააფორმა Columbia's Disruptor Records-თან და რომ ის ახალი სიმღერების გამოშვებას დაიწყებდა ფილმ Descendants 3-ის გამოსვლის შემდეგ. 2019 წლის სექტემბერში, კამერონმა მის იუტუბ არხზე ორი ახალი ქავერი, Slow Burn და Hymn for the Weekend გამოუშვა. 2019 წელს, მან რენე ფლემინგთან ერთად ითამაშა მიუზიკლში The Light in the Piazza. 2019 წლის 27 სექტემბერს, მან სადებიუტო ალბომი Bloodshot / Waste გამოსცა. 2019 წლის 1 ნოემბერს გამოუშვა სინგლი So Good.. 2020 წლის 24 ივლისს, კამერონმა შემდეგი სინგლი We Belong გამოუშვა, რასაც სიმღერის LazyBaby გამოშვება მოჰყვა. იმავე წელს იგი Apple TV+-ის მუსიკალურ სერიალს Schmigadoon! შეუერთდა, რომლის პრემიერა 2021 წლის 16 ივლისს შედგა.

2022 წელს, მან მონაწილეობა მიიღო Paramount+-ის სერიალში Big Nate. იმავე წლის თებერვალში კი მან გამოუშვა სიმღერა Boyfriend, რომელიც Billboard Hot 100-ზე მოხვდა. 2022 წლის 24 ივნისს, კამერონმა გამოსცა სიმღერა Breakfast''.

 პირადი ცხოვრება 

კამერონმა განაცხადა, რომ არის ბისექსუალი. არის ფემინისტიც. 2013 წლის აგვისტოდან 2016 წლამდე ის სასიყვარულო ურთიერთობაში იყო რაიან მაკარტანთან. 2016 წლის 4 აპრილს მათ ნიშნობა გამოაცხადეს,  მაგრამ იმავე წელსვე ერთმანეთს დაშორდნენ.

2022 წლის მაისში კამერონმა საკუთარ დეპრესიასთან ბრძოლაზე ისაუბრა.

 რესურსები ინტერნეტში 

 ოფიციალური საიტი 
 დოვ კამერონი IMDb-ზე
 დოვ კამერონი Instagram-ზე
 დოვ კამერონი Facebook-ზე
 დოვ კამერონი Twitter-ზე

 სქოლიო 

კატეგორია:დაბადებული 15 იანვარი
კატეგორია:დაბადებული 1996
კატეგორია:XXI საუკუნის მსახიობები
კატეგორია:XXI საუკუნის ქალი მომღერლები
კატეგორია:XXI საუკუნის ამერიკელი მომღერლები
კატეგორია:ლგბტ ადამიანები
კატეგორია:ლგბტ მსახიობები
კატეგორია:ბისექსუალი მსახიობები
კატეგორია:ამერიკელი ფემინისტები
კატეგორია:ცოცხალი ადამიანები